En Barcelono, nova vespero de kolizioj post la enkarcerigo de la repisto Pablo Hasél
#000001
La streĉo ne malintensiĝas. Sabaton 20an de februaro vespere en Barcelono, alfrontiĝoj kontraŭstarigis la policon kaj milojn da manifestaciantoj, kiuj protestis kontraŭ la enkarcerigo de kataluna repisto, por la kvina sinsekva nokto.
#000002
Tiu serio de manifestacioj komenciĝis mardon post la arestado kaj la enkarcerigo de Pablo Hasél, 32-jara, kondamnita je naŭ monatoj da malliberejo pro pepaĵoj, en kiuj li insultis la monarkion kaj la justicon, kaj ankaŭ pro apologio de terorismo.
#000003
Sabaton vespere, la polico sin deplojadis amase en la stratoj de Barcelono kaj Madrido, provante eviti perfortojn. La kolizioj komenciĝis, kiam pluraj miloj da manifestaciantoj ekpaŝis al la polica sidejo. La protestantoj ĵetis botelojn kaj petardojn al policistoj, kiuj sturme rebatis sur fono de flamigitaj barikadoj. Kelkaj ribelantoj rompis vitrinojn laŭlonge de la avenuo Passeig de Gràcia, unu el la grandaj komercaj avenuoj de Barcelono, prirabante butikojn de luksaj vestaĵoj. Ili ankaŭ atakis la konstruaĵon de la Borso de Barcelono kaj flamigis plurajn motorciklojn.
#000004
Ĉirkaŭ cent personoj estis arestitaj
#000005
La regiona polico menciis, ke naŭ personoj estis arestitaj en la manifestacioj en Katalunio, inter kiuj ses en Barcelono. Kaj laŭ la regionaj helpservoj, ses personoj estis vunditaj, el kiuj du en Barcelono.
#000006
En Madrido, ĉirkaŭ 400 personoj kolektiĝis centre de la urbo, sub forta polica ĉeesto, por skandi sloganojn kiel «liberigu Pablo Hasél» kaj kunfrapi kadence la manojn.
#000007
Kolektiĝoj de kelkaj centoj da personoj ankaŭ okazis komence de la vespero en Malago, Kordovo kaj Sevilo (sude), laŭ la lokaj mediatoj. Sume, preskaŭ cent personoj estis arestitaj de post mardo 16a de februaro kaj multaj estis vunditaj, inter kiuj policistoj kaj junulino, grave vundita ĉe okulo en Barcelono, post pafo de kaŭĉuka kuglo fare de la polico.
#000008
Plejparte el la manifestacioj komenciĝis en Barcelono, origina urbo de la repisto, kaj disvastiĝis al aliaj urboj en tuta Hispanio, inter kiuj Madrido, Valencio kaj Granado (sude)
#000009
La perfortoj ankaŭ estigis politikan kverelon, akrigita de la dividoj en la registara koalicio, kiu grupigas la socialistojn de la Ĉefministro Pedro Sanchez kaj la maldekstran partion Podemos. Pedro Sanchez kondamnis la perfortojn, dum la gvidantoj de Podemos subtenas la manifestaciantojn.
#000010
Hispanio: kolero post la arestado de la repisto Pablo Hasél, la registaro estas ĝenata
#000011
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000012
Voir le profil de neniammilitointerni sur le portail Overblog
#000015